Document ID: /roh_data/filtered/fineweb-2-filterrobots_roh.jsonl.gz/58189

Il skiunz da 24 onns da Grosshöchstetten ha nizzegià la schanza e mussà sia cursa da la vita. A la fin ha decis in tschientavel a favur dal Bernais, quei en il duel cun Marcel Hirscher, il campiun mundial d’avant dus onns a Vail / Beaver Creek.
Caviezel va per bronz
Il Grischun Mauro Caviezel (14avel suenter la cursa rapida) è sa catapultà sin plazza 3 cun in retard da 6 tschientavel sin ses collega da team. Per Caviezel èsi medemamain il pli grond success da la carriera.
Justin Murisier sco 6avel e Carlo Janka sco 7avel cumpletteschan il resultat dal team svizzer.
La trumpada
Gì da far nagut cun la decisiun ha il topfavurit Aleix Pinturault. Il Franzos ha bain be pers 1,46 secundas sin il meglier temp, en il slalom n'ha el però betg pudì persvader. La finala è el sa tschentà sin plazza 10.
Aur per la terza
Luca Aerni gudogna uschia la terza medaglia d'aur per il team da Swiss-Ski suenter Wendy Holdener e Beat Feuz. En la cuppa mundiala era il skiunz da 23 onns fin ussa mai vegnì meglier che 5avel. Ussa è però grategià ad el l'exploit en il dretg mument.
Ils top 10 da la cumbinaziun
|Rang||Num||Naziun||Temp|
|1||Luca Aerni||SUI||2:26.33|
|2||Marcel Hirscher||AUT||+ 0.01|
|3||Mauro Caviezel||SUI||+ 0.06|
|4||Aleksander Kilde||NOR||+ 0.40|
|5||Dominic Paris||ITA||+ 0.40|
|6||Justin Murisier ||SUI||+ 0.49|
|7||Carlo Janka||SUI||+ 0.68|
|8||Vincent Kriechmayr||AUT||+ 0.75|
|9||Adrien Theaux||FRA||+ 0.77|
|10||Alexis Pinturault||FRA||+ 0.86|
Sco proxim vai ussa vinavant cun ...
- l'event da team il mardi
- il slalom gigant da las dunnas la gievgia
- il slalom gigant dals umens il venderdi
RR novitads 14:00